CELEX: 32016D1255
Language: et
Date: 2016-07-29 00:00:00
Title: Komisjoni rakendusotsus (EL) 2016/1255, 29. juuli 2016, millega muudetakse rakendusotsuseid (EL) 2015/1500 ja (EL) 2015/2055, milles käsitletakse nodulaarse dermatiidi vastaseid kaitsemeetmeid ja vaktsineerimist Kreekas (teatavaks tehtud numbri C(2016) 5035 all) (EMPs kohaldatav tekst)

30.7.2016   
            
            
               ET
            
            
               Euroopa Liidu Teataja
            
            
               L 205/20
            
         KOMISJONI RAKENDUSOTSUS (EL) 2016/1255,
   29. juuli 2016,
   millega muudetakse rakendusotsuseid (EL) 2015/1500 ja (EL) 2015/2055, milles käsitletakse nodulaarse dermatiidi vastaseid kaitsemeetmeid ja vaktsineerimist Kreekas
   
      
         (teatavaks tehtud numbri C(2016) 5035 all)
      
   
   (Ainult kreekakeelne tekst on autentne)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega (1), eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle (2), eriti selle artikli 10 lõiget 4,
   võttes arvesse nõukogu 17. detsembri 1992. aasta direktiivi 92/119/EMÜ, millega seatakse sisse üldised ühenduse meetmed teatavate loomahaiguste tõrjeks ja konkreetsed meetmed seoses sigade vesikulaarhaigusega (3), eriti selle artikli 19 lõike 1 punkti a ja lõike 3 punkti a ning artikli 19 lõiget 6,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad (4), eriti selle artikli 4 lõiget 3,
   ning arvestades järgmist:
   
               (1)
            
            
               Direktiiviga 92/119/EMÜ on kehtestatud üldised tõrjemeetmed, mida kohaldatakse teatavate loomahaiguste (sh nodulaarse dermatiidi) puhangute korral. Kõnealused tõrjemeetmed hõlmavad ohustatud tsooni ja järelevalvetsooni kehtestamist nakkusega majandi ümber, samuti on nendega ette nähtud muid tõrjemeetmeid täiendav erakorraline vaktsineerimine nodulaarse dermatiidi haiguspuhangu korral.
            
         
               (2)
            
            
               Komisjoni rakendusotsusega (EL) 2015/1500 (5) on ette nähtud teatavad tõrjemeetmed loomade tervise kaitseks seoses Kreekas 2015. aastal kinnitust leidnud nodulaarse dermatiidi esinemisega. Kõnealuste meetmetega on ette nähtud kehtestada piirangutsoon, mida kirjeldatakse kõnealuse rakendusotsuse lisas ja mis hõlmab ala, kus on kinnitust leidnud nodulaarse dermatiidi esinemine, ning ohustatud tsoon ja järelevalvetsoon, mille Kreeka kehtestas vastavalt direktiivile 92/119/EMÜ.
            
         
               (3)
            
            
               Seoses epidemioloogilise olukorra muutumisega Kreekas võttis komisjon vastu komisjoni rakendusotsuse (EL) 2015/2055 (6). Kõnealuses rakendusotsuses on sätestatud, et Kreeka võib läbi viia selle rakendusotsuse I lisa kohasesse vaktsineerimistsooni jäävates majandites veiste erakorralise vaktsineerimise. Rakendusotsusega (EL) 2015/2055 muudeti ka teatavaid rakendusotsuse (EL) 2015/1500 sätteid, sealhulgas laiendati viimati nimetatud otsuse lisas sätestatud piirangutsooni.
            
         
               (4)
            
            
               Rakendusotsuseid (EL) 2015/1500 ja (EL) 2015/2055 on seejärel muudetud komisjoni rakendusotsusega (EL) 2015/2311 (7), et laiendada rakendusotsuse (EL) 2015/1500 lisas sätestatud piirangutsooni ning rakendusotsuse (EL) 2015/2055 I lisa kohast vaktsineerimistsooni pärast seda, kui leidsid kinnitust täiendavad nodulaarse dermatiidi puhangud Chalkidiki piirkondlikus üksuses ning Kreekalt saadi teade, et Kreeka kavatseb läbi viia nodulaarse dermatiidi vastase vaktsineerimise teatavates piirkondlikes üksustes.
            
         
               (5)
            
            
               Rakendusotsuse (EL) 2015/1500 lisa ja rakendusotsuse (EL) 2015/2055 II lisa on hiljem muudetud komisjoni rakendusotsusega (EL) 2016/1116 (8), et võtta arvesse muutunud epidemioloogilist olukorda Kreekas ning kõnealuse liikmesriigi võetud vaktsineerimismeetmeid.
            
         
               (6)
            
            
               Kreeka teatas 19. juulil 2016 uuest nodulaarse dermatiidi puhangust Achaia piirkondlikus üksuses Kreeka mandriosas Peloponnesose poolsaarel, mille kohta ei ole varem teatatud nodulaarse dermatiidi puhangutest ja mis asub rohkem kui 150 km lõunas lähimast piirkondlikust üksusest, mille suhtes kohaldatakse praegu piiranguid ja vaktsineerimismeetmeid seoses nodulaarse dermatiidiga.
            
         
               (7)
            
            
               Võttes arvesse praegust epidemioloogilist olukorda Kreekas ja nodulaarse dermatiidi leviku kiirust, on vaja laiendada rakendusotsuse (EL) 2015/1500 lisas sätestatud piirangutsooni ning rakendusotsuse (EL) 2015/2055 I lisa kohast vaktsineerimistsooni, et oleks hõlmatud kogu Kreeka mandriosa territoorium. Seepärast tuleks rakendusotsuseid (EL) 2015/1500 ja (EL) 2015/2055 vastavalt muuta.
            
         
               (8)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse (EL) 2015/1500 lisa asendatakse käesoleva otsuse I lisas esitatud tekstiga.
   Artikkel 2
   Rakendusotsuse (EL) 2015/2055 I lisa asendatakse käesoleva otsuse II lisas esitatud tekstiga.
   Artikkel 3
   Käesolev otsus on adresseeritud Kreeka Vabariigile.
   
      Brüssel, 29. juuli 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  EÜT L 62, 15.3.1993, lk 69.
   
      (4)  EÜT L 18, 23.1.2003, lk 11.
   
      (5)  Komisjoni 7. septembri 2015. aasta rakendusotsus (EL) 2015/1500, milles käsitletakse teatavaid kaitsemeetmeid nodulaarse dermatiidi vastu Kreekas ja tunnistatakse kehtetuks rakendusmäärus (EL) 2015/1423 (ELT L 234, 8.9.2015, lk 19).
   
      (6)  Komisjoni 10. novembri 2015. aasta rakendusotsus (EL) 2015/2055, milles sätestatakse tingimused veiste nodulaarse dermatiidi vastase erakorralise vaktsineerimise kava kehtestamiseks Kreekas ja millega muudetakse rakendusotsust (EL) 2015/1500 (ELT L 300, 17.11.2015, lk 31).
   
      (7)  Komisjoni 9. detsembri 2015. aasta rakendusotsus (EL) 2015/2311, millega muudetakse rakendusotsuseid (EL) 2015/1500 ja (EL) 2015/2055 seoses Kreekas nodulaarse dermatiidi vastu võetavate kaitsemeetmetega (ELT L 326, 11.12.2015, lk 65).
   
      (8)  Komisjoni 7. juuli 2016. aasta rakendusotsus (EL) 2016/1116, millega muudetakse rakendusotsuseid (EL) 2015/1500 ja (EL) 2015/2055 seoses Kreekas nodulaarse dermatiidi vastu võetavate kaitsemeetmete ja vaktsineerimisega (ELT L 186, 9.7.2016, lk 24).
   
      I LISA
      Rakendusotsuse (EL) 2015/1500 lisa asendatakse järgmisega:
      
         
            „LISA
            
               Artikli 2 punktis b viidatud piirangutsoonid
            
            
                        A.
                     
                     
                        Järgmised piirkonnad Kreekas:
                        
                                    —
                                 
                                 
                                    Atika piirkond;
                                 
                              
                                    —
                                 
                                 
                                    Kesk-Kreeka piirkond;
                                 
                              
                                    —
                                 
                                 
                                    Kesk-Makedoonia piirkond;
                                 
                              
                                    —
                                 
                                 
                                    Ida-Makedoonia ja Traakia piirkond;
                                 
                              
                                    —
                                 
                                 
                                    Ípeirose piirkond;
                                 
                              
                                    —
                                 
                                 
                                    Peloponnesose piirkond;
                                 
                              
                                    —
                                 
                                 
                                    Tessaalia piirkond;
                                 
                              
                                    —
                                 
                                 
                                    Lääne-Kreeka piirkond;
                                 
                              
                                    —
                                 
                                 
                                    Lääne-Makedoonia piirkond.
                                 
                              
                  
                        B.
                     
                     
                        Järgmised piirkondlikud üksused Kreekas:
                        
                                    —
                                 
                                 
                                    Limnose piirkondlik üksus.“
                                 
                              
                  
      
   
   
      II LISA
      Rakendusotsuse (EL) 2015/2055 I lisa asendatakse järgmisega:
      
         
            „I LISA
            
                        A.
                     
                     
                        Järgmised piirkonnad Kreekas:
                        
                                    —
                                 
                                 
                                    Atika piirkond;
                                 
                              
                                    —
                                 
                                 
                                    Kesk-Kreeka piirkond;
                                 
                              
                                    —
                                 
                                 
                                    Kesk-Makedoonia piirkond;
                                 
                              
                                    —
                                 
                                 
                                    Ida-Makedoonia ja Traakia piirkond;
                                 
                              
                                    —
                                 
                                 
                                    Ípeirose piirkond;
                                 
                              
                                    —
                                 
                                 
                                    Peloponnesose piirkond;
                                 
                              
                                    —
                                 
                                 
                                    Tessaalia piirkond;
                                 
                              
                                    —
                                 
                                 
                                    Lääne-Kreeka piirkond;
                                 
                              
                                    —
                                 
                                 
                                    Lääne-Makedoonia piirkond.
                                 
                              
                  
                        B.
                     
                     
                        Järgmised piirkondlikud üksused Kreekas:
                        
                                    —
                                 
                                 
                                    Limnose piirkondlik üksus.“